
PROOEIIUI. 


t^um  iam  in  eo  essem,  ut  studiis  academicis  rite  absolutis,  summos  in 
arte  medica  peterem  honores,  legibus  academicis  satisfacturus  ad  edendam 
dissertationem  me  accingerem,  imbecillitatem  meam  bene  intelligens, 
non  sine  timore  illud  adgressus  sum  opus.  De  deligendo  dissertationis 
argumento  me  dubitante,  Pater  optimus  dilectissimusquc  subvenit  sua- 
dendo, ut  ex  collectione  ipsius  anatomico  - pathologica  illud  praeparatum 
memoratu  dignissimum  de  graviditate  tubo  - uterina  expromerem  et  de- 
scriptionem et  delineationem,  quam  ipse  prius  pollicitus  erat,  ipse  quan- 
tum possem  accuratam  exponerem.  Quare  consilium  lubendssime  cepi 
de  illa  graviditate  tubo -uterina  in  dissertatione  inaugurali  disserendi,  cum 
occasio  raro  obveniat,  rem  novam  vel  breviter  tantum  vel  minus  accu- 
rate descriptam,  indagatione  assidua  inquirendi  et  ex  comparatione  cum 
casibus  similibus  ratiocinando  observationes  haud  inutiles  publico  virorum 
doctorum  examini  submittendi. 

Certissime  autem  mihi  persuasum  est  libellum  hunc  non  paucis  la- 
borare vitiis  multaque  imperfecta  et  manca  continere.  Quapropter  Le- 
ctorem benevolum  iterum  iterumque  rogo,  velit,  si  quando  errore  ductus 
a iusto  tramite  aberraverim,  mihi  parum  adhuc  in  litteris  versato  igno- 
scere, et  iuvenile  hocce  opusculum  severiori  non  submittere  censurae.  — 


C AP.  S. 

PROPONUNTUR  NONNULLAE  DE  CONCEPTIONE  ET 
GRAVIDITATE  QUAESTIONES. 


Physiologiae  ad  res  longe  gravissimas  pertinet  evolutio  ovuli  humani,  quae  nostris  inpriiuis 
temporibus  observationibus  multorum  virorum  doctorum  multo  clarior  reddita  est.  Quantum 
lucis  in  hac  re  nobis  attulerit  anatomia  comparata,  nemo  est,  qui  nesciat.  Valde  enim 
delectat  in  vario  animantium  ordine  persequi,  quomodo  systema  genitale  et  masculum  et  foc- 
mininum  inde  a plantis  per  regnum  animale  ita  sese  evolvat,  ut  simplicissima  forma  etiam  sit 
primaria , ut  sensim  sensimqnc  organa  propria  oriantur  genitalia,  contenta  ovulo  et  semini 
singularia,  ut  denique  organa  ad  evolutionem  et  nutritionem  foetus  et  infantis  appareant.  Haec 
singula  vero  commemorare  meum  esse  non  potest,  in  hoc  opusculo,  cum  opera  habeamus, 
hanc  rem  amplissime  et  sagacissime  exponentia,  uti  patris  mei  scripta1)  probant. 

In  homine  summum  huius  evolutionis  invenimus  statum.  Hic  duos  habemus  sexus,  quos 
in  dno  scinpcr  individua  divisos  esse  in  homine  notum  est:  nam  quae  de  sexu  masculo  et 
foeminino  in  uno  codemquc  individuo  simul  praesente,  nonnulli  confabulati  sunt  de  sic  dictis 
hermaphroditis  veris,  nunc  non  amplius  in  quaestionem  vocari  possunt.  Quaerendum  vero  est, 
qua  re  in  duobus  systematibus  genitalibus  et  masculo  et  foeminino  in  homine  repraesentetur 
principale  et  essentiale?  Haec  systemata  ea  re  taui  gravia  fiunt,  quod  in  iis  substantiae  duae 
evolvantur,  per  quarum  conflictum  formatio  tertiae,  i.  e.  novi  humani  individui,  incitari  possit. 

Non  vero  solum  fit,  ut  hac  substantiae  primitivae  in  variis  sexibus  sese  evolvant,  sed 
oriuntur  simul  apparatus  varii,  quibus  contactus  harum  substantiarum  facilior  reddatur  et  evo- 
lutio substantiae  tertiae  per  hunc  contactum  ortae,  promoveatur. 

Altera  vero  quaestio  gravissima  nobis  apparet  in  hac  antithesi  sexuum,  ut  nempe  inqui- 
rere studeamus,  quonam  tempore  haec  sexuum  diversitas  in  homine  primum  inveniatur? 

Inter  omnes  constat,  ovum  humanum  purum,  prima  forma  sexu  carere  et  foccundationc 
demum  definiri  utrum  ovulum  masculum  an  foeinininum  fiat,  quamquam  nobis  nondum  liceat 


I)  C.  G.  Carus,  Lehrhuch  der  vergleichenden  Zootomie.  2.  Theil.  §«  811.  ff> 

de  sexu  primis  septimanis  aliquid  certi  proferre.  Sexta  vel  septima  tantum  septimana,  cum 
iara  cerebrum,  medulla  spinalis  et  systema  vasculosum  formari  coeperunt,  etiam  ad  partem 
internam  corporum  Wolffianoruin  sive  Okenii  in  embryone  masculo  vestigia  testiculi,  in  foe- 
minino  ovaria  sese  formare  videntur,  tanquam  corpuscula  rotunda  albida,  massa  punctiformi 
repleta  et  liaec  sunt  illa  corpora  etiam  gravissima  in  ipsa  sexuum  vita;  nam  in  iis  forman- 
tur illae  substantiae,  quae,  quando  conveniunt,  novum  formant  individuum. 

Tertia  quaestio,  num  hae  substantiae  in  partibus  genitalibus  istis  masculis  et  foemininis 
formatae  in  contactu  veniant,  necesse  sit,  ut  individuum  novum  gignatur,  huc  vel  maxime  pertinet. 

Ut  hanc  quaestionem  solvamus,  propter  difficultatem  in  hominum  cadaveribus  haec  accu- 
ratius persequendi,  ex  aliis  regnis  animantium  nobis  consilium  exquirendum  est,  et  hic  denuo 
physiologia  comparativa  plurimum  lucis  affert.  Ex  disquisitionibus  in  variis  animantibus  a 
Leuweniioekio,  Prevost  et  Demas3),  Wagnero  et  Bischoffio3),  v.  Baer  et  Va- 
ientino  variis  temporibus  repetitis,  nunc  satis  demonstratum  est,  semen  per  uterum  ad  ova- 
ria procedere  debere.  Magni  momenti  etiam  sunt  experimenta,  quae  a scrutatoribus  saga- 
cissimis Spallanzani,  Rossi,  Rusconi  et  Trevirano  summa  diligentia  instituta  erant 
de  foecundatione  artificiali,  et  optime  docent,  contactum  immediatum  seminis  cum  ovulis  ne- 
cessarium esse,  et  quidem  usque  ad  ipsa  ovaria  semen  promoveri  et  ibi  foecundationem  fieri. 
Huc  etiam  experimenta  ab  Hayghtonio4)  instituta  quam  maxime  pertinent. 

Inter  testimonia  vero  gravissima  referendae  sunt  graviditates  extrauterinae.  Ex  omnibus 
iis,  quae  modo  diximus,  apparet  contactum  duarum  illarum  substantiarum  ad  formationem  ter- 
tiae necessarium  esse. 

Duae  adhuc  restant  quaestiones,  quae  sunt  de  motu  ovuli  ex  ovariis  ad  locum  formatio- 
nis destinatum,  i.  e.  ad  uterum  et  de  motu  seminis  per  uterum  et  tubas  ad  ovaria  usque.  De 
motu  ovuli  prius  dicemus.  Post  coitum  ipsum  sanguinis  fluxus  ad  ovarium  augetur,  tunica 
vasculosa  folliculi  Graafiani  intumescit  et  ad  partem  abdominalem  ovarii  ovulum  protruditur, 
tunica  ovarii  nunc  tenuior  facta  per  pressionem  ovuli  dehiscit  et  ovulum  egreditur.  In  folli- 
culo cavus  locus  remanet,  qui  sensim  repletur,  cuiu  tunica  interna  luxuriatur,  unde  oritur  id, 
quod  dicitur  corpus  luteum.  Simul  vero  tubarum  pars  abdominalis,  fimbriae,  quasi  ample- 
ctuntur ovarium,  ita  ut  ovulum  ex  ovario  excedens  in  cavum  tubarum  recipiatur.  Motus 
ovuli  per  tubas  ad  uterum  per  motum  peristalticum  tubarum  perficitur.  Per  ipsum  coitum 

2)  Annales  des  Sciences  nafurelles.  Tome  III,  4)  Philosophieal  Transactions.  Lond.  1797. 

1».  119  — 122.  et  Reils  Archiv  fiir  Physiologie.  Band  III. 

3)  Rudolph  Wagner,  hehrbuch  der  Phy-  Seite  31. 
sialogie.  1.  Band.  §.  30. 

^vita  iu  tubis  augetur,  vel  potius  lioc  tantum  tempore  apparet,  et  dein  per  longius  tempus 
dcnuo  evanescit.  Hic  motus  illi  vibratorio  oppositus  est  et  ex  ostio  tubarum  ad  uterum  ten- 
dit. Aptissime  hic  motus  ovuli  ad  uterum  comparandus  est  motui  boli  ad  os  recepti  per  fau- 
ces ad  ventriculum  usque  deglutiti. 

Seminis  motus  buic  omnino  oppositus  est.  Semen  a viro  ad  uterum  usque  iaculatur  et 
orificium  uteri  per  irritationem  paulo  apertum  tam  pauxillum  seminis  in  cavum  intrare  patitur, 
a quo  per  tubas  ad  ovarium  ope  motus  vibratorii  epithelii,  qui  in  medio  canali  colli  uteri 
incipit,  promovetur  et  ita  ovulo  ex  ovario  progresso  obviam  fertur. 

Mutationes  ovuli  in  transitu  per  tubas  et  iu  utero  ipso  commemorandi  hic  locus  esse 
non  potest. 

Qualis  igitur  sit  relatio  utriusque  sexus  in  foecundatione  ex  iis,  quae  supra  diximus, 
apparebit,  nec  minus  illud,  quod  eorum  coniunctio  ad  novum  procreandum  individuum  neces- 
saria sit.  Ut  igitur  conceptio  iusta  fiat,  boc  requiritur,  ut  per  stimulum  coitus  et  spcrmatis 
folliculus  Graafianus  intumescat  et  dehiscat,  ovuluin  ex  ovario  excedat  et  in  contactum  ve- 
niat cuin  spennate,  in  via  ab  ovulo  facienda  servato  et  tandem  ad  uterum  descendat.  Quod 
si  factum  est,  causa  graviditatis  normalis  data  est,  ut  ille  status  dicendus  erit  corporis  foc- 
minei,  ubi  ovulum  per  conceptionem  conformatum  per  mutuam  vim  in  utero  moratur,  et  ad  nor- 
mam intra  tempus  legitimum  maturitatem  suam  acquirit.  Hae  quidem  sunt  graviditates  cre- 
berrimae, sed  varias  habemus  aberrationes  ab  illis  graviditatibus  uterinis,  quae  dicuntur.  In 
physiologia  et  pathologia  ad  res  memoratu  dignissimas  illae  pertinent  graviditates,  quae  extra 
illud  organon,  quod  natura  ovulo  ut  crescat  et  formetur,  constituit,  locum  habent.  In  phy- 
siologia quidem  illae  nobis  eam  ob  rem  summi  sunt  momenti,  quod  multa,  quae  nobis  prae- 
terea obscura  esse  videntur,  inde  declarantur,  in  pathologia  vero,  quod  vita  et  sanitas  ma- 
tris summo  per  eas  periculo  exponuntur.  Varii  quidem  sunt  loci , iu  quibus  aberratio  illa 
locum  habere  potest,  et  totidem  plerumque  species  singularum  graviditatum  inde  nomen  ducunt,  has 
omnes  nomine  graviditatum  extrauterinarum  complectimur.  Varias  quidem  fecerunt  viri  docti 
divisiones  harum  gravidatum  et  primum  quidem  distinguunt  graviditates  extrauterinas  prima- 
rias, veras,  de  quibus  infra  fusius  dicemus,  et  graviditates  extrauterinas  secundarias,  falsas, 
per  quas  eas  intelliguut,  ubi  ovulum  non  eodem  loco,  qui  pro  ipso  formatus  est,  etiam  inve- 
nitur, sed  ubi  per  rupturam  tubae,  ovarii  etc.  ovulum  in  cavum  abdominis  excidit,  ubi  con- 
iunctio arcta  et  iusta  inter  ovulum  et  uterum  non  adest;  hae  rarissime  etiam  occurunt,  cum 
hic  etiamsi  vita  matris  adhuc  servari  possit,  foetus  tamen  enecatur.  Tres  a viris  doctis  enu- 
merantur graviditates  huius  generis:  Graviditates  abdominales,  Graviditates  vesicae  urinariae, 
ubi  ovulum  nullo  modo  vivere  et  crescere  potest,  et  Graviditates  vaginales,  quarum  nobis  unum 

tantum  notum  est  exemplum  a Noel5)  observatum,  ubi  ovillum  per  uterum  profectum,  matu- 
ratum et  ita  natum  fuisse  dicitur. 

Multo  vero  maioris  momenti  est  illa  divisio  graviditatum  extrauterinarum , quoad  locum, 
in  quo  ovillum  ad  formationem  suam  habeat  sedem.  Quatuor  cnnotucrunt  hucusque  genera 
de  abnormi  fructus  sede  in  corpore  materno.  Accidit  enim  ut  ovulum  foecundatum  in  ovario 
ipso  remaneat,  i.  e.  ubi  adhaeret  peritonaeo  ovarium  circumdanti,  graviditates  ovariac,  quae 
esse  possunt  vel  externae  vel  internae. 

2.  Graviditates  abdominales,  ubi  ovulum  alicui  plicae  peritonaei  adhaeret  et  ibi  crescit, 
quare  cum  graviditate  ovaria  externa  magnam  habet  similitudinem. 

3.  Graviditates  tubariae,  ubi  canalis  tubae  Fallopii  uteri  functiones  suscipit  et 

4.  Graviditates  tubo -uterinae  sive  interstitiales  sive  in  substantia  uteri. 

Harum  omnium  causas  et  decursus  exponere  nequaquam  mihi  in  animo  esse  potest,  cum 
scripta  habeamus  hanc  rem  doctissime  exponentia,  qualia  sunt:  Heimii6),  Iosephi7),  Sie- 
BOLDl8),  SaXTORPHII9),  CARI  10),  31e1SSNERI  n) , CziHAKII  12),  GoTTHARDI  13)  ctc.  etc. 

De  graviditate  ultimo  loco  commemorata  paulo  accuratius  dicemus,  de  tubo  -uterina.  — 


€ AP.  II. 

DE  GRAVIDITATE  TUBO  - UTERINA  SIVE  INTERSTITIALI. 

Recentiorc  demum  tempore  hoc  genus  graviditatis  tubo  - uterinae  innotuit  et  Scitmittius 
primus  fuit,  qui  initio  huius  sacculi  viros  doctos  ad  hoc  genus  attentos  fecit.  Deinde  variis 
locis  observabatur,  quamquam  seriiper  rarius  fuit,  ita  ut  novem  tantum  hucusque  casus  ex- 
stent. Priusquam  autem  de  origine,  diagnosi,  prognosi  et  dccnrsu  huius  graviditatis  plura 


5)  I.  G.  Schmalz.  Versuch  einer  medizini- 
scfien  Diagnoslik. 

6)  Heim  , E.  L. , Erfahrungen  und  Bctner- 
kungen  uber  Schicangerschaflen  ausserJutlb  der 
Gebiirmutler.  Berlin  1812. 

7)  Iosephi,  G.,  Ueber  die  Scliwangerscltafl 
ausserha/b  der  Gebiir mulier.  Roslock  1803. 

8)  Siehold,  A.  E.  v.,  Journal  fur  Gebur/s- 
hiilfe.  Batid  II.  Sliick  2. 

9)  Acia  nova  med.  reg.  societatis  Hafniensis. 

Hafniae.  Yol.  I. 


10)  Carus,  C.  G. , Zur  Lehre  voti  Se/iwan- 
gerschaft  und  Geburl.  1.  u.  2.  Ablheilung.  Leip- 
zig  1822.  und: 

Carus  , C.  G. , Lelirbucli  der  Gynaekologie. 
3tc  Auflage.  Leipzig  1838.  2 .Band  S.  405  ff. 

11)  Meissner,  Forschungen  des  19ten  Jafir- 
l tunderis  im  Gebiele  d.  Geburtsh.  etc.  1 ,Bd.  182G. 

12)  Czihak,  I.  Ch.  St.,  Diss.  inang'.  de  gra- 
viditate extrauterina.  Heidclbcrg.  1824. 

13)  Gotthardt,  I.  A.  D. , De  graviditate  ex- 
trauterina. Bcrol.  1829.  8. 

commemorem : non  alienum  erit,  singulorum  casuum  notorum  historias  breviter  tantum  narrare, 
ut  inde  etiam  illum  casum,  cuius  descriptio  huic  dissertationi  originem  dedit,  melius  cum  aliis 
comparare  possimus.  Accuratam  harum  octo  primarum  graviditatum  interstitialium  descriptio- 
nem dederunt  Meissner  14) , Breschet15),  et  Pfaff  16).  Primus  casus  a Sciimittio  17) 
observatus  hac  re  insignis  erat: 

Femina  ....  32  annos  nata,  quater  feliciter  pepererat,  et  semel  quinto  mense  abortum 
fecerat.  Quatuor  septimanas  ante  mortem  in  itinere  ponderis  sensu  in  ventriculo  et  gastral- 
gia  pressoria  affecta  est.  Accessit  vomitus.  Menstrua  manabant,  nec  aliud  quid,  quod  gra- 
viditatis suspicionem  proderet,' aderat.  Sub  meridiem  diei,  quo  obiit,  subito  vomitu  vehemen- 
ti ore  correpta  est,  quem  animi  deliquia  secuta  sunt,  et  vespera  hora  quinta  animam  efflavit. 


Sectione  facta  cavum  abdominis  sanguine  repletum,  uterus  tumidus  et  dextrorsum  dilatatus 
et  ruptus  apparuit,  membrana  decidua  floccosa  praeditus.  Ipse  uterus  nullibi  cum  sacco  rupto 
in  substantia  uteri  et  in  quo  foetus  quatraginta  dies  natus  latebat,  cohaerebat.  Tubae  Fal- 
lopii  dextrae  ostium  uterinum  clausura  erat. 

Secundus  casus  a Mayero18)  ex  notis  Albersii  18b)  nobis  traditus  hic  est: 

Mulier  ....  26  annos  nata  semel  pepererat,  post  duos  annos  denuo  se  gravidam  esse 
suspicabatur,  cum  menstrua  ex  tribus  mensibus  ccssassent,  et  signa  consueta  graviditatis  ad- 
essent, valetudo  praeterea  integra  esset.  Decima  graviditatis  septimana  accidit  ut  in  scala 
resupina  laboretur  et  inde  dolores  vehementissimos  in  abdomine  sentiret.  In  via  denuo  col- 
lapsa sui  haud  conscia,  domum  redux  facta  est,  animi  deliquia  crebriora  et  algores  continu- 
abant, simul  dolores  in  abdomine,  imprimis  prope  os  sacrum  vehementissimos , corporis  motus 
ct  agitationes,  animi  imperio  parum  obtemperantes,  excitabant.  Post  mediam  noctem  prae- 
gresso vomitu  vehementiorc  subito  mortua  est.  Per  sectionem  haec  inventa  sunt : 

Abdomen  ingenti  sanguinis  coagulati  copia  repletum,  cui  foetus  trium  fere  mensium  in- 
natabat. Uteri  ambitus  valde  auctus  et  cius  pars  non  solum  latera  versus  sed  etiam  sursum 
ingentem  in  modum  dilatata  erat.  Tuba  Fallopii  sinistra  inde  ab  initio  suo  prope  uterum 
clausa;  cavum  uteri  membranam  deciduam  Hunteri  continebat  gelatinosam  et  crassiorem. 


14)  Meisser.  Forschungen  im  Gebict  der 
Geburlsliiilfe  elc.  1.  Bd.  1826  u.  4 .Bd.  1833.  §.87. 

15)  Breschet  im  Reperto  i re  genenti  d’anatomie 
ct  de  physiologie  patliologiques  et  de  cl inique  diirur- 
gicale.  Toni.  I.  No.  I.  1826. 

16)  Pfaff,  F.  G. , De  graviditate  in  substan- 
tia uteri  s.  interstitiali.  Lips.  1826. 


17)  Schmitt.  Beobachlungen  der  L L med. 
chirurg.  Joseph.  Academie  in  Wien.  Bd.  I.  Tali.  V. 

1801. 

18)  Mayer.  Beschreibung  einer  graviditas  in- 
terstitialis uteri.  Bonn.  1825. 

18i<)  Albers.  Salzburger  medizinisch - chirur- 
gische  Zeilung.  1821.  S.  413. 

Ovulam  in  ea  tubae  parte  sinistrae  et  uteri  substantia,  qna  os  uterinum  tubae  desiderabatur, 
incolume  inveniebatur  et  per  rupturam  prominebat.  Ovuluin  aetatem  decem  septimanarum 
habere  videbatnr.  — 

Hedericii19)  tertium  rctnlit  casum. 

Femina  ter  abortum  passa  ter  quoque  feliciter  pepererat  pueros,  graviditatem  novam  sine 
ulla  molestia  tulit,  subito  dolore  vebementissimo  corripitur  in  abdomine;  simul  domum  velli- 
tur, ubi  vomitus,  animi  diliquia  summa  debilitas  et  lassitudo  redierunt;  vomitu  denique  finito 
siti  insigni  vexata  satis  placide  moritur.  Cavum  abdominis  sero  et  sanguine  repletum,  uterus 
tumidus  vacuus  inventus  est.  Iu  sinistro  uteri  latere  ex  angulo  superiore  receptaculum  sacco 
simile,  cui  inerat  foetus  fere  trimestris  cborio  involutus,  detectum  est.  Receptaculum  a cavo 
uterino  prorsus  separatum  erat,  uterus  tunicam  deciduam  crassiorem  continebat.  Tuba  Fal- 
lopii  sinistra  inde  ab  ostio,  quod  patet  in  uterum,  ad  initium  usque  clausa  apparuit. 

Quartum  nobis  Cliet20)  communicavit  exemplum: 

Puella  23  annorum  prima  vice  gravida  septimo  post  receptionem  in  nosocomium  dic 
pluries  vomuit.  Per  octo  menses  se  gravidam  esse  dictitavit,  vomitus  redierunt,  animi  deli- 
quia, pulsus  parvus  et  frequentissimus , nulla  praeterita  caussa  satis  gravi,  abdomen  doloribus 
pungentibus  cruciatum,  plus  quam  uterum  gravidum  continere  videbatur  et  manu  explorante 
tluctuatio  sentiri  poterat.  Symptomatum  vehementia  mox  crevit  et  praegressis  deliriis  aegrota 
animam  efflavit.  Corpore  aperto  in  cavo  abdominis  foetus  apparuit  sanguine  viscido  et  in- 
testinis obtectus,  simul  bis  remotis  foramen  magnum  in  fundo  uteri  in  conspectum  venit,  quod 
in  receptaculum  ducebat  cum  ipso  uteri  cavo  nusquam  communicans.  Tuba  Fallopii  dextra 
fere  tota  erat  clausa.  Foetus  focinincus  octo  circiter  mensium  videbatur,  pondere  librarum 
duarum  et  dimidiae. 

Breschet21)  nobis  tradidit  quintum  illum  casum  a Bellemain  observatum,  ubi  foe- 
mina  gravida  per  tres  menses  etiam  subito  vomitu  et  doloribus  vcheinentissimis  in  regione 
epigastrica  correpta  est,  corporisque  summa  debilitate.  Medicus  inflammationem  peritonaei 
suspicatus  remedia  buc  pertinentia  parari  iussit,  sed  frustra  et  mox  subiit  aegrota.  Sectio 


19)  Hedericii  in  Rusts  Magaziti  fur  die  ge- 
sa mm  te  Heilkunde.  September  u.  October  1817. 
Vot.  II.  und 

Carus,  C.  G. , zur  Lehre  voti  d.  Schteanger- 
schaft  und  Gcburt.  Leipzig  1822.  I.  u.  2.  Batul. 

20)  Cliet  i»  Harless's  neuen  Jahrbiichern 
der  deutschen  Medici*  u.  Chirurgie.  Bd.  VIII. 
1 ites  Sliick  und : 


Cliet,  Compte -Rendu  incdico- chirurgica!  des 
observaturas  receuiilies  dans  Ia  salle  des  Filles- me- 
res de  i’H6pital  gendral  de  la  charite  de  Lyon , dc- 
puis  le  ler  Septembre  1817.  jusqu’a  la  fin  de  De- 
cembre 1821.  — Lyon  1823. 

21)  Medico  - chirurgical  transactions.  Yol.  XIII. 
Part.  1.  1824. 

haec  protulit:  Aperto  abdomine  magna  vis  sanguinis  fluidi  et  coagulati  deprehensa  est,  uteros 
tumidus  sinistrorsum  et  latera  versus,  foramen  in  peritonaeo  et  uteri  substantia  cellulosa  ap- 
paruit; ex  isto  foramine  foetus  prominebat.  Tuba  Fallopii  dextra  ad  dimidiam  suam  partem 
superiorem,  sinistra  autem  omnino  clausa  erat.  Saccus,  in  quo  foetus  reperiebatur,  sinistrae 
tubae  Fallopii  proximus  erat;  nusquam  communicatio  inter  hunc  saccum  et  cavum  uteri  erat; 

Daxce  22)  sextam  protulit  aberrationem , quam  etiam  Breschet  enarrat. 

Femina  ....  34  annorum  ter  iain  pepererat;  cmn  denuo  gravida  esset,  menstrua  de- 
sinunt; subito  dolore  vehementi  in  ahdominc  correpta,  et  ipsi  videbatur  aliquid  in  abdomine 
laceratum  esse,  paulo  post  ingente  debilitate  affecta  animam  reddidit,  praeterito  vomitu  et 
sanguinis  c vagina  fluxu.  Abdomen  durum  ingentes  dolores  moverat. 

Cadavere  dissecto  hoc  apparuit.  Uterus  maior  normali  appendicem  exhihens  in  quo  medio 
apparebat  apertura,  sanguine  nigro  obtecta,  quo  remoto  caput  foetus  in  conspectum  venit. 
Ex  utero  ad  saccum  nulla  patebat  via,  tubae  Fallopii  sinistrae  canalis  clausus  erat. 

Septimam  Moulin23)  observavit  graviditatem  interstitialem  iu  femina  Cayer  26  an- 
norum, quae  initio  matrimonii  puerum  feliciter  partu  ediderat,  tum  bis  abortum  passa  est. 
Post  tres  annos  denuo  gravida  facta  in  saltatione  in  regione  hypogastrica  dilacerationem  cum 
strepitu  aliquo  sensit  et  statim  syncope  correpta  est;  symptomata  gravissima  succedebant,  vo- 
mitus saepe  redibat,  summa  pectoris  anxietas  et  oppressio;  sic  animam  aegrota  exspiravit, 
cum  antea  remedia  quae  propter  peritonitis  suspicationem  ordinata  essent,  morbum  non  suble- 
vavissent. Capitis  organa  sectione  normalia  inventa  sunt,  item  organa  pectoris.  Peritonaeo 
resecto  magna  sanguinis  et  puri  et  fluidi  copia  effluxit.  In  regione  hypogastrica  inter  gle- 
bas sanguinis  effusi  tumor  erat  conspicuus  circumscriptus,  qui  cavus  apparuit  et  foetum  in  se 
continebat  mensium  circiter  duorum  et  dimidii,  involucris  suis  et  liquore  amnio  circumdatum, 
de  reliquis  visceribus  et  uteri  partibus  nulla  commemoratur  aberratio ; sed  memoratu  dignissi- 
mum fuisset,  scire,  nuin  hic  etiam  tubae  ostium  uterinum  clausum  fuerit,  quod  quidem  haud 
dubie  factum  erat. 

Octavam  Auvity54)  fecit  observationem,  quam  per  Menierium  descriptam  habemus. 

Mulier  ....  21  annos  nata  semel  iam  partum  enixa,  denuo  gravida  nulla  praeterita 
causa  subito  vehemcntissiino  dolore  in  regione  hypogastrica  correpta  est,  cui  syncope  accessit 
ct  proclivitas  ad  vomitum , frigus  totius  corporis,  variis  remediis  frustra  adhibitis  mors  appro- 

22)  Breschet  im  Repcrtoire  gen<$ral  d’anato-  23)  Moulin  , Archives  g<$n<*rales  de  medccine. 

mie  et  de  physiologie  pathologiques  et  de  cliniqufc  diir-  Novembre  1825. 

nrgicale.  Tome  I.  No.  I.  Paris  1826.  24)  Meniere  , Archivc6  g«5n<5rales  de  mtfdceine. 

Juin  1826. 

pinquavit.  Sectio  cadaveris  liaec  protulit:  Intestina  a se  invicem  sanguinis  glebis  separata 
erant.  Cavum  pelvis  minoris  eruorc  completum  et  viscera  eodem  obtecta.  Utero  cante  se- 
parato eo  loco,  ubi  tuba  sinistra  in  cum  immittitur,  tumor,  conum  aequans,  conspicuus  erat, 
postrorsum  glebas  fungis  similes  paulo  prominentes  ostendit,  in  quarum  medio  foramen  dila- 
ceratum est  repertum.  Ceterum  nulla  in  uterum  via  patebat,  nam  septum  crassitiei  IV  — V 
linearum  intercedebat,  ex  utero  ipso  ortum. 

Tuba  Fallopii  sinistra  basi  tumoris  inserta  obliterata  fuit;  tubae  oppositi  lateris  normae 
respondentis  ostium  uterinum  patebat.  Uterus  bis  normam  magnitudine  superabat.  Interior 
cavi  superficies  membrana  decidua  Huntcri  obtecta  erat.  Reliqua  corporis  organa  praeter 
ventriculum  paulo  irregularem  a norma  paulo  differebant.  — 

Hi  octo  igitur  sunt  casus  graviditatum  tubo  uterinarum  iam  pluribus  locis  comme- 
moratarum. 

Nunc  nonum  illuni  addam  casum,  qui  quidem  iam  breviter  a patre  25)  descriptus  est. 
Invenitur  hoc  praeparatum  in  collectione  anatomico -pathologica  patris  mei,  qui  hoc  praepara- 
tum huius  graviditatis  debet  Exp.  Hohnbaumio,  medico  Hildoburghensi,  doctissimo.  Quae 
ab  illo  de  historia  morbi  comperta  habemus,  haec  sunt: 

. . . .,  serva  triginta  sex  annorum  valetudine  semper  prospera  gavisa  est,  sex  vel  se- 
ptem abhinc  annos  gravida  facta  partu  puerum  vivum  edidit,  ab  illo  inde  tempore  de  nullo 
morbo  conquesta  est,  sed  semper  opera  sua  bene  perfecit;  praeter  quod  vitam  paulo  dissolu- 
tam transegisse  eam  dicunt;  graviditatem  ultimam  eandem  ob  rem  celabat.  Decem  post  dies 
ad  vesperam  pluries  dolores  in  abdomine  sensit,  quas  tamen  herniae  attribuit,  quae  quidem 
sectione  facta  non  aderat.  Contra  hos  dolores  a domina  thea  tepida  porrigebatur,  quare  do- 
lores evanuerant,  ut  serva  denuo  opera  sua  susciperet  et  usque  ad  mortis  diem  appetitu  op- 
timo gauderet.  Ad  vesperam  vero  eiusdem  diei  (d.  9.  mens.  Decembris  anni  MDCCCXXXI) 
correpta  est  cholera,  tunc  temporis  Hildoburghusiae  valde  grassante.  Vomitus  imprimis  satis 
vehementes  fuisse  dicuntur  et  dolores  in  abdomine  veheinentissimi  cum  tamen  medici  auxilium 
negaret,  thea  tepida  porrigebatur  et  ad  lectum  portabatur.  Quid  ab  co  inde  tempore  usque 
ad  lucem  diei  X mensis  Decembr.  ipsi  accideret,  nemini  notum  cnin  sola  in  conclavi  reman- 
serit. Ad  horam  septimam  matutinam  ad  eam  veniunt  contubernales  eamque  e lecto  lapsam 
in  strato  frigido  moribundam  inveniunt.  Medicus  statim  vocatus  iam  eam  vidit  mortuam. 
Sectio  illo  ipso  die  facta  haec  prodidit.  In  cavo  abdominis  magna  quantitas  sanguinis  fluidi, 
partim  coagulati  nigri  librarum  6 — 8 aderat.  Uterus  occultus  erat  sub  strato  sanguinis  co- 


25)  Carus,  C.  G.,  Medicinisches  CoHversalionshlatt  von  Dr.  Holmhaum  u.  Jah/i.  No.  1.  1832. 

agnlati  pollicem  dimidium  crasso,  quod  cum  remotum  esset,  illa  singularis  praesentia  patho- 
logica rupturae  uteri  oculis  obviam  fiebat.  Reliqua  et  abdominis  et  pectoris  organa,  praeter 
res  parvas  haud  memoratu  dignas  statu  normali  inveniebantur.  — 

Haec  sunt  quae  de  historia  morbi  et  sectionis  ab  Exp.  Hoiinbaumto  comperta  habemus. 

Nunc  addam  descriptionem  ipsius  praeparati  accuratiorem,  quale  in  collectione  patris  ser- 
vatur et  cuius  delineationem  magnitudine  naturali  huic  disscrtatiunculac  addidimus  in  li- 
gura  I.  et  II. 

Ab  externa  parte  uterus  talis  conspiciendus  est:  Uterus  duplo,  quoad  longitudinem,  la- 
titudinem et  crassitiem,  maior  erat.  Tubae,  ovaria  et  ligamenta  rotunda  et  lata  in  dextra 
parte  omnino,  in  sinistra  ad  partem  disecta  erant  a chirurgo,  qui  sectionem  fecerat.  Uteri 
forma  praeterea  pyriformis,  collum  pollicem  unum  longum  et  orificium  uteri  paulo  rotundum 
et  apertum,  substantia  firma  et  spissa  erat,  color  pallidus  fere  albus  et  in  regione  loci  rupti 
(quem  modo  accuratius  describam)  sanguine  paulo  magis  impraegnata  erat  substantia.  Di- 
mensio singularum  uteri  partium  haec  docuit: 

Altitudo  uteri  ab  orificio  usque  ad  fundum  ....  5^''  Paris. 


Latitudo  fundi  cum  sacco 3 i"  * 

Crassities  medio  corpore 2U'  * 


Ad  fundum  assymetria  formae  uteri  conspicua  est,  pars  sinistra  valde  tumebat  et  pa- 
tebat marginibus  corrugatis  et  obliteratis,  et  cavum  formabat,  in  quo  ovuluin  quinquemestre 
bene  servatum  prominebat.  Qui  locus  accurate  exploratus  docet  in  eo  esse  ubi  proprie  canalis 
tubae  sinistrae  per  uterum  transiens  adesse  deberet ; cum  etiam  specillum  in  canalem  tubae 
immissum  iain  pollicem  unum  et  dimidium  ante  ostium  uterinum  amplius  penetrare  non  posset; 
et  clausus  erat,  multis  cum  excrescendis  liydatidis  similibus  repletus.  Ruptus  locus  paene  cir- 
culi formam  habebat  1|"  latum  et  fundus  cavi  cum  placenta  illi  substantiae  uteri  adhaerente 
et  fixa  ad  magnam  partem  repletus.  Ab  illo  cavo  nusquam  cum  specillo  communicatio  cum 
cavo  uteri  detegi,  neque  ex  cavo  uteri  ad  illum  locum  penetrari  potuit.  Ipsum  ovnlum  nor- 
male erat,  velamenta  super  foetum  iusto  modo  convolutum  tensa  erant  et  hic  et  illic  chorio 
flocculoso  tecta.  Situs  foetus  talis  erat  ut  caput  ad  inferius,  placentae  superimpositum  et 
in  fundo  cavi  esset,  quod  uterum  abnormem  formabat:  Foetus  sexus  focminini  erat,  bene 
nutritus  et  magnitudine  foetus  quinque  mensium. 


Dimensio  foetus  haec  erat: 

Longitudo  foetus 3"  Paris. 

Latitudo 2£"  * 

Capitis  diameter  longus 1£"  Paris. 

Planta  pedum 1Q'"  s 


(Ex  his  ad  reliquas  partes  facile  conclusio  fieri  poterit.) 

Funiculus  umbilicalis  per  crura  proveniens,  tergum  foetus  circumibat  et  a dextra  parte 
in  placentam  sese  demittebat. 

Disquisitio  a patre  facta  iam  nos  satis  clare  docet,  hic  de  graviditate  tubo -uterina  ser- 
monem esse,  sed  tamen  adhuc  necessarium  putavimus  ipsum  etiam  cavum  uteri  accurate  inqui- 
rere, quas  in  omnibus  graviditatibus  bis  notis  multum  mutatum  esse  compertum  habemus. 
Incisura  longitudinalis  (vid.  Fig.  I)  ab  orificio  uteri  ad  fundum  usque  facta  varia  docebat. 
Insignis  erat  ante  omnia  crassities  uteri  parietnm,  quae  multis  locis  pollicem  1^  superabat; 
orificii  uteri  paries  substantia  ipsa  firma  et  solida  et  sinus  venosi  Lic  plerumque  efformati, 
minus  quam  statu  normali  insignis.  Canalis  colli  uteri  repletus  erat  muco  illo  gravidati  pro- 
prio sanguinolento.  Cavum  ob  orificio  uteri  usque  ad  medium  fundum  2\  poli.,  latitudo 
summa  2"  par. 

Uti  iam  externe  uterus  ad  sinistram  partem  valde  flectebatur,  sic  etiam  interne  assyme- 
tria  in  cavo  uteri  ad  sinistram  partem  erat  insignis  et  respondebat  sinui  illi  abnormi , ubi 
foetus  situm  habebat.  Hoc  loco  crassities  intra  cavum  uteri  et  sinum  illum  abnormem  £ — 
habebat.  Obtectus  erat  paries  internus  uteri  illa  tunica  quae  dicitur  decidua  Hunteri  vera.  — 
Ex  bis  nunc  satis  certe  apparet  hunc  casum  abnormem  ad  illas  graviditates  pertinere  tubo-uterinas, 
quae  etiamnum  rarissime  observantur.  Non  autem  alienum  erit  investigare,  quare  hic  noster 
casus  ab  aliis  liuiusmodi  casibus  imprimis  differat.  Magnam  similitudinem  inter  nostrum  casum 
et  illos  a Dakce  et  a Bellemaix  observatos  invenies,  uti  iam  ex  delineationibus  horum 
casuum  libro  Breschetii  additis  apparet.  Crassities  parietum  uteri  et  hic  maxima  erat; 
tempus  vero,  per  quod  graviditas  duravit,  in  illis  casibus  multo  brevius  fuit,  quam  in  nostro, 
qui,  praeter  illum  unum  casum  a Cliet  observatum,  qui  ad  tricesimam  secundam  septima- 
nam usque  pervenerat , iutcr  reliquos  casus  tamen  maxime  provectus  est. 

Praeterea  iutcr  octo  illos  casus  notos  quinque  in  sinistro  latere  locum  habebant;  et  no- 
ster etiam  in  sinistra  parte  apparuit;  quod  ea  re  quoque  memoratu  dignum  videtur,  quod 
plerumque  degenerationes  ovarii  crebrius  in  sinistra,  quam  dextra  parte  animadvertuntur,  nullo 
modo  tamen  ab  his  paucis  casibus  observatis  normam  quandam,  de  latere,  in  quo  graviditates 
tubo-uterinae  locum  habeant,  concludere  possumus,  quod  tantum  fieri  poterit,  si  maior  nume- 
rus graviditatum  harum  observatus  fuerit.  Historia  mortis  vero  per  sanguinis  iacturam  internam 
magnam  in  omnibus  casibus  et  in  nostra  ipsa  natura  eadem  est;  et  vix  unquam  casus  cogi- 
tandus est,  quod  graviditas  talis  tubo -uterina  exitum  minus  periculosum  habere  possit.  — 

C A P.  III. 

DE  DIAGNOSI  ET  CAUSIS  GRAVIDITATIS  TUBO  - UTERINAE. 

His  igitur  singulis  enumeratis  casibus  graviditatis  tubo -uterinae,  ut  nihil  Lac  de  rc 
omittamus,  necessarium  erit,  commemorare  quae  de  diagnosi  atque  origine  harum  graviditatum 
lucem  afferre  possint.  Sed  statim  initio  fatendum  est,  omnia  symptomata  satis  incerta  et  in- 
constantia esse.  Partim  cniin  menstruus  fluxus  fluere  perrexit,  partim  vero  tempestive  desiit 
manare;  inodo  signa  consueta  graviditatis  observata  sunt,  modo  nulla  graviditatis  suspicio  ad- 
fuit; partim  nullam  graviditatis  turbationem,  partim  valetudinem  integram,  partim  mediocrem 
invenimus.  Postremis  vero  temporibus,  ubi  signa  quidem  nonnulla  satis  certa  habemus,  qnid 
tunc  iuvat  cognoscere  graviditatem  tubo -uterinam,  cum  iam  mortem  arcere  amplius  nequea- 
mus et  a remediis  nihil  exspectari  possit.  Symptomata  ultimis  horis  observata  fere  haec 
sunt:  Sensus  rupturae  subitaneae  in  regione  hypogastrica,  dolor  subitaneus  vehementior  cum 
symptomatibus  gravioribus  et  lipothyiniis,  sudores  frigidi,  pallor  in  toto  corpore  et  frigus,  an- 
xietas, vomitus,  expansio  et  extensio  abdominis,  summa  irritabilitas  integumentorum  abdomi- 
nis, pulsus  acceleratus,  contractus  et  parvus,  sensus  eximiae  debilitatis,  vultus  mutatus,  si- 
tis vehementissima  paroxysmi  spastici  et  affectio  paralytica.  Et  haec  denuo  sunt  symptomata, 
aliis  graviditatibus  extrauterinis  ex  parte  singularia.  Superest  ut  de  morte,  quae  omnes 
graviditates  tubo -uterinas  secuta  est,  propter  rupturam  tot  et  tantorum  vasorum  in  utero, 
pauca  faciamus  verba.  Morbi  decursus  in  omnibus  illis  casibus  fuit  celerrimus,  nulla  aegro- 
tarum facta  ruptura  diutius  quam  per  diem  integrum  vixit,  et  hic  certe  iactura  sanguinis  in 
cavum  abdominis  cum  symptomatibus  sequentibus  sola  causa  et  gravissima  est,  et  illa  arte 
nostra  fugari  non  posse  constat. 

Quod  vero  Pfaffius  in  sua  dissertatione  de  tempore,  per  quod  talis  graviditas  durare 
possit,  dicit:  ea  ad  summum  tertio  mense  morte  terminari,  optime  denuo  hoc  nostro  et 
Clietii  casu  refutatur.  Etenim  dicit,  illum  casum  Clietii,  qui  ad  octavum  perduravit 
mensem,  non  veram  graviditatem  tubo -uterinam  fuisse,  et  potius  abdominalem,  ubi  ovulum 
inter  peritonaeum  et  uterum  positum  est ; quod  tamen  ipsa  descriptione  Clietii  , quae  docet 
eam  veram  tubo -uterinam  fuisse,  optime  convincitur.  Illa  igitur  regula  Pfaffii  omni 
modo  et  casu  Clietii  et  nostro  incerta  redditur. 

Res  vero  difficillima  in  tota  historia  graviditatis  tubo-uterinae  est  declaratio  originis  et  cau- 
sarum harum  graviditatum.  Meckelius26)  qui  illum  tantum  casum  Sciimithii  noverat,  propter 

26)  Meckel,  I.  F.,  Handbuch  der  palhologischen  Anatomie.  Leipztg  1816.  2.  Bd.  S.  178  ff. 

difficultatem  declarationis  originis  illam  graviditatem  non  veram  tubo  - uterinam  putavit.  Nunc 
vero  cum  plures  observatae  sint  eiusmodi  graviditates  et  de  earum  praesentia  dubitari  non 
amplius  possit,  viri  docti  varias  de  hac  re  proposuerant  sententias,  quae  tamen  omnes  rem 
non  penitus  exponunt.  Nam  quae  hucusque  fuit  sententia  virorum  doctorum  usitatissima  de 
tubarum  orificio  per  inflammationem  clauso  eam  ob  rem  non  quadrat,  quod  illa  clausura  ta- 
men ante  conceptionem  locum  habuerit  nccesse  est,  quae  tamen  ipsa  impedivit,  quominus  con- 
ceptio fieri  potuerit,  cum  semen  per  clausuram  tubae  nullo  modo  penetrare  posset,  quod  ta- 
men factum  esse  debet,  cum  graviditas  secuta  sit.  Memoratu  dignum  est,  quod  haec  res 
neminem  virorum  doctorum,  qui  omnes  hanc  sententiam  probant,  offenderit.  Eodem  modo  et 
aliae  interpretationes  nullo  modo  sufficiant.  Nobis  in  mentem  venerunt  duae  hypotheses,  sed 
solum  sunt  hypotheses,  quae  tamen  rem  satis  declarare  poterint. 

Una  est  nempe:  ut  motus  peristalticus  qui  tamen  solus  ovillum  ex  ovarios  ad  uterum 
traducere  potest,  impeditus  fuit  conceptionis  tempore;  et  cum  ovulum  seinper  quoque  in  illa 
parte  tubae  inveniatur,  ubi  transitus  eius  est  per  substantiam  uteri,  boc  propter  crassitiem 
parietum  inulto  facilius  fieri  potuit,  quam  media  tuba,  ubi  parietes  tenuiores  et  motus  faci- 
lius perfici  potuit.  Ita  si  ovulum  usque  ad  transitum  tubae  per  uterum  promovetur,  nunc 
vero  vi  quadam  fortuita  motus  peristalticus  evanescit,  in  eo  loco  certe  remaneat  necesse  est, 
et  ibi  uti  in  reliquis  partibus  sesc  formet,  unde  orietur  illa  graviditas  tubo -uterina. 

Altera  hypotliesis  est,  ut  in  canali  tubae  Fallopii  et  imprimis  in  transitu  per  uterum 
diverticulum  quoddam  adsit,  in  quod  ovulum  transiens  per  tubam  quasi  delabatur;  et  uti  in 
intestinis  talia  invenimus  diverticula  variis  locis,  cur  non  in  tubis,  quae  eandem  fere  habent 
structuram,  tale  quid  inveniri  poterit.  Huic  rei  vero  graviditates  praegressae  nullo  modo 
contradicunt,  quae  scilicet  per  conceptionem  in  ovario  alius  lateris  ortae  esse  possunt.  Nus- 
quam tamen  hucusque  eius  rei  invenimus  observationes,  quae  quidem  propter  difficultatem 
disquisitionis  facillime  viros  doctos  fugere  potuit.  Huius  rei  si  quid  certi  experiri  volumus 
illa  via  tubarum  accuratissime  investiganda  erit,  num  in  iis  interdum  tale  diverticulum  ab- 
norme in  puellis  et  feminis  inveniatur.  Ab  omnibus  igitur  anatomicis  et  medicis  peto,  ut  in 
sectionibus  cadaverum  ad  hanc  rem  attenti  sint,  cum  forte  ita  aliquid  ad  rem  tam  difficulter 
enucleandam  lucis  afferri  possit,  quantum  in  me  est,  semper  ad  illam  rem  gravissimam 
animum  advertam.  — 

EXPLICATIO  TABULAE. 


F I s.  I. 

Uterus  cum  foetu  ex  sacco  abnormi  et  rupto  prominente  et  cum  partibus  adnexis  ab  anteriore  facie  con- 
spectus. Uterus  per  incisuram  longitudinalem  apertus  est,  ut  demonstretur  crassities  parietum  eius 
et  tunica  decidua  floccosa,  quae  cavum  implet. 

«.  Ligamenta  uteri, 

b.  Tuba  Fallopii  sinistra  sectione  dissecta. 

F i S.  II. 

Saccum  ruptum  ex  superiore  loco  conspectum  demonstrat,  cum  foetu  suis  involucris  circumdato  et  in  pla- 
centa residente. 


Fig.  III. 

Est  schema  ad  processum  graviditatis  tubo -uterinae  nostri  casus  demonstrandum.  Uterus  quoad  longitudi- 
nem ubi  ad  fundum  in  substantia  uteri  foetus  in  sacco  abnormi  apparet,  dissectus  est 

«.  Tuba  sinistra  Fallopii  ad  finem  clausa, 

b.  saccus  abnormis , in  quo 

c.  foeius  cnm  involucris  positus. 

